กลาดโน
กลาดโน () เป็นเมืองในเขตเซ็นทรัลโบฮีเมียของประเทศเช็กเกีย ตั้งอยู่ห่างจากกรุงปรากไปทางทิศตะวันตกเฉียงเหนือ 25 กม. เป็นเมืองที่ใหญ่ที่สุดในเขตและรวมประชากรในพื้นที่ใกล้เคียงแล้วมีประชากรมากกว่า 110,000 คน (เมืองกลาดโนมีประชากรราว 70,000 คน) เมืองเป็นส่วนหนึ่งของมหานครปราก
ดูบรอฟนีก
ดูบรอฟนีก () เป็นเมืองในประเทศโครเอเชีย ตั้งอยู่ริมชายฝั่งตะวันออกของทะเลเอเดรียติก เป็นเมืองท่า สถานที่ท่องเที่ยวที่โดดเด่นที่สุดแห่งหนึ่งในแถบเมดิเตอร์เรเนียน และศูนย์กลางของเทศมณฑลดูบรอฟนีก-เนเร็ตวา มีประชากรทั้งหมด 42,615 คน (สำมะโนประชากร ค.ศ. 2011) ใน ค.ศ. 1979 ดูบรอฟนีกได้รับการประกาศให้เป็นแหล่งมรดกโลกแห่งหนึ่งของยูเนสโก